ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐ

ՀՐԱՄԱՆ

«\_\_\_»\_\_\_\_\_\_\_\_\_\_\_\_ 2021 թ No \_\_\_\_\_\_\_\_\_\_Ն

ՀՈԳԵԲՈւԺԱԿԱՆ ԿԱԶՄԱԿԵՐՊՈւԹՅՈւՆՈՒՄ ՀՈԳԵԿԱՆ ԱՌՈՂՋՈւԹՅԱՆ ԽՆԴԻՐ ՈՒՆԵՑՈՂ ԱՆՁԻ ԿԵՑՈւԹՅԱՆՆ ԱՆՀՐԱԺԵՇՏ ՊԱՅՄԱՆՆԵՐԸ ՍԱՀՄԱՆԵԼՈւ ՄԱՍԻՆ

Հիմք ընդունելով «Հոգեբուժական օգնության և սպասարկման մասին» օրենքի 5-րդ հոդվածի 7-րդ մասը`

ՀՐԱՄԱՅՈՒՄ ԵՄ`

1. Սահմանել հոգեբուժական կազմակերպությունում հոգեկան առողջության խնդիր ունեցող անձի կեցությանն անհրաժեշտ պայմանները` համաձայն Հավելվածի:

2. Սույն հրամանն ուժի մեջ է մտնում պաշտոնական հրապարակմանը հաջորդող օրվանից:

Ա.ԱՎԱՆԵՍՅԱՆ

**Հավելված**

**Առողջապահության նախարարի**

**« --» ---------------- 2021թ. N --- Ն հրամանի**

**ՀՈԳԵԲՈւԺԱԿԱՆ ԿԱԶՄԱԿԵՐՊՈւԹՅՈՒՆՈւՄ ՀՈԳԵԿԱՆ ԱՌՈՂՋՈւԹՅԱՆ ԽՆԴԻՐ ՈւՆԵՑՈՂ ԱՆՁԻ ԿԵՑՈւԹՅԱՆՆ ԱՆՀՐԱԺԵՇՏ ՊԱՅՄԱՆՆԵՐ**

**1. ԸՆԴՀԱՆՈւՐ ԴՐՈւՅԹՆԵՐ**

1. Սույն հավելվածով սահմանվում են հոգեբուժական կազմակերպությունում հոգեկան առողջության խնդիր ունեցող անձի կեցությանն անհրաժեշտ պայմանները:

2. Հոգեկան առողջության խնդիր ունեցող անձի կեցությանն անհրաժեշտ պայմանների սահմանումն ուղղված է հոգեկան առողջության խնդիր ունեցող անձի պատիվն ու արժանապատվությունը չնվաստացնող, ինչպես նաև նրա բուժմանն ու ապաքինմանը նպաստող պայմանների ստեղծմանը:

**2. ՀՈԳԵԿԱՆ ԱՌՈՂՋՈՒԹՅԱՆ ԽՆԴԻՐ ՈՒՆԵՑՈՂ ԱՆՁԻ ՀԻՎԱՆԴԱՆՈՑԱՅԻՆ ՊԱՅՄԱՆՆԵՐՈՒՄ ԲՈՒԺՄԱՆ ընթացքում կեցությունն ապահովող միջոցները և պայմանները**

3. Հոգեբուժական կազմակերպությունը հոգեկան առողջության խնդիր ունեցող անձին ապահովում է սանիտարահիգիենիկ նորմերին և կանոններին համապատասխանող, բարեկարգ, կահավորված, սանհանգույցով և լոգասենյակով, եղանակային պայմանների համար անհրաժեշտ ջեռուցմամբ, օդափոխությամբ, խոնավությամբ, բնական և արհեստական լուսավորությամբ կեցության պայմաններով:

4. Հոգեբուժական կազմակերպությունում հիվանդասենյակները պետք է լինեն առանձնացված տղամարդկանց, կանանց և երեխաների համար, ընդ որում երեխաները պետք է բժշկական օգնությունը և սպասրկումը ստանան առանձնացված բաժանմունքում:

5. Հիվանդասենյակում հոգեկան առողջության խնդիր ունեցող անձը պետք է ունենա բավարար կեցության անհրաժեշտ տարածք՝ մեկ մահճակալի հաշվով առնվազն 4-6 քառ. Մետր, բացառությամբ բժշկական օգնության և սպասարկման տրամադրման անհետաձգելի դեպքերի:

6. Հիվանդասենյակում հոգեկան առողջության խնդիր ունեցող անձին տրամադրվում են անկողնային և հիգիենիկ պարագաներ` Հայաստանի Հանրապետության կառավարության 2011 թվականի մայիսի 26-ի թիվ 711-Ն որոշմամբ սահմանված կարգով:

7. Հոգեբուժական կազմակերպությունում հոգեկան առողջության խնդիր ունեցող անձն իրավունք ունի օգտվելու նաև անձնական անկողնային և հիգիենիկ պարագաներից:

8. Հիվանդասենյակը պետք է կահավորված լինի յուրաքանչյուր անձի համար մահճակալով, կողապահարանիկով՝ անձնական իրերը և պարագաները պահելու համար, ինչպես նաև պահարանով կամ հարմարանքով, որտեղ կարող է պահվել հոգեկան առողջության խնդիր ունեցող անձի հագուստը:

9. Անկողնային վիճակում գտնվող հոգեկան առողջության խնդիր ունեցող անձի համար տեղադրվում է նաև կողասեղանիկ` սնվելու պատշաճ պայմաններն ապահովելու նպատակով:

10. Հոգեբուժական կազմակերպությունն ապահովում է հոգեկան առողջության խնդիր ունեցող անձի շաբաթական առնվազն 2 անգամ լողանալու հնարավորությունը:

11. Լոգասենյակներում պետք է լինեն լոգախցիկներ կամ ցնցուղներն իրարից բաժանող միջնապատեր:

12. Հոգեկան առողջության խնդիր ունեցող անձին պետք է հասանելի լինի խմելու, հոսող տաք և սառը ջրի առկայությունը:

13. Անձնական կարիքները հոգալու համար սանհանգույցները պետք է առանձնացված լինեն միջնապատերով կամ խցիկներով:

14. Հենաշարժական խնդիրներ ունեցող կամ հոգեկան առողջության խնդիրներ ունեցող տարեց անձի համար պետք է նախատեսել զուգարանակոնք կամ բազկաթոռ-զուգարանակոնք:

15. Հենաշարժական խնդիրներ ունեցող և հոգեկան առողջության խնդիրներ ունեցող տարեց անձանցտրամադրվում են հենասայլակներ կամ անձի տեղաշարժումն ապահովող իրեն առավել հարմար այլ միջոցներ:

16. Հոգեբուժական կազմակերպությունը, իր միջոցների հաշվին, կազմակերպում է հոգեկան առողջության խնդիր ունեցող անձին վարսահարդարման ծառայությունների մատուցումը՝ ամիսը առնվազն մեկ անգամ:

**3. ՀՈԳԵԿԱՆ ԱՌՈՂՋՈՒԹՅԱՆ ԽՆԴԻՐ ՈՒՆԵՑՈՂ ԱՆՁԻ ՀԱՆԴԵՐՁԱՆՔԸ**

17. Հոգեբուժական կազմակերպությունը շաբաթական առնվազն մեկ անգամ հոգեկան առողջության խնդիր ունեցող անձին տրամադրում է մաքուր հագուստ` Հայաստանի Հանրապետության կառավարության 2011 թվականի մայիսի 26-ի թիվ 711-Ն որոշմամբ սահմանված կարգով:

18. Հոգեբուժական կազմակերպությունում հոգեկան առողջության խնդիր ունեցող անձն իրավունք ունի օգտվելու նաև անձնական հագուստից:

**4. ՀՈԳԵԿԱՆ ԱՌՈՂՋՈւԹՅԱՆ ԽՆԴԻՐ ՈւՆԵՑՈՂ ԱՆՁԻ ՍՆՈւՆԴԸ**

19. Հոգեբուժական կազմակերպությունում հոգեկան առողջության խնդիր ունեցող անձին տրամադրվում է բավարար սնունդ՝ օրական առնվազն 3 անգամ՝ բացառությամբ այն դեպքերի, երբ կան հատուկ սննդակարգով սնվելու բժշկական ցուցումներ:

20. Հոգեկան առողջության խնդիր ունեցող անձը սնվում է հոգեբուժական կազմակերպությունյան ճաշասրահներում, որոնք կահավորված են սեղաններով, աթոռներով և սպասքի անհրաժեշտ պարագաներով:

21. Բժշկական ցուցումների դեպքում` հոգեկան առողջության խնդիր ունեցող անձի սննդի ընդունումը կազմակերպվում է հիվանդասենյակում:

22. Հոգեկան առողջության խնդիր ունեցող անձին տրվող սնունդը պետք է ունենա բավարար սննդարարություն և օրգանոլեպտիկ հատկություններ (համ, հոտ, տեսք): Հոգեկան առողջության խնդիր ունեցող անձանց սննդի օրական միջին չափաբաժինը տրվում է Հայաստանի Հանրապետության կառավարության 2011 թվականի մայիսի 26-ի թիվ 711-Ն որոշմամբ սահմանված կարգով: